**Plânge o toamna cu frunze de nuc**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plânge o toamnă cu frunze de nuc,

Plânge şi nucul din fundul grădinii,

E mult de când pe la el nu mă duc,

De roadă îl scutură astăzi străinii.

Deschisă-i, deschisă-i o poartă mereu,

O poartă ce nu mă aşteaptă,

O casă – lumină în sufletul meu,

Străinul spre ea se îndreaptă.

Eu trec pe alături şi nu mă opresc,

O lacrimă-n ochi mi se curmă,

Mi-e teamă, mi-e teamă că iar îmi zăresc

Copilăria plângându-mi din urmă…